http___lonewolf.com.hr_2017_12_28_najveci-showman-recenzija-filma__1.xml
1.1 1.2 1.3 1.4 1.5 2.1 2.2 2.3 2.4
Despite all of the workings for a Best Picture nomination, 20th Century Fox is not pushing The Greatest Showman for an Oscar. This is good news to me. I have no interest in being forced to sit through another musical. The trailer has well over 2 million views. Some are surely excited about this. Hugh Jackman is P. T Barnum in The Greatest Showman. Barnum founded the Ringling Brothers Circus and the film boasts a cast that includes Michelle Williams, Rebecca Ferguson, Zac Efron and Zendaya. The music comes from Benj Pasek and Justin Paul, the musical minds behind La La Land.
1.1 2.1 3.1 4.1 5.1 6.1 7.1 7.2 7.3 8.1 8.2 9.1 9.2 9.3 9.4 9.5 10.1 11.1 11.2 11.3 11.4 12.1 12.2 13.1 13.2 13.3 13.4
Iako su malobrojni mjuzikli su ove godine ostavili veliki pečat – nakon La La Landa stigla nam je topla i prekrasna glazbena priča o vizionaru koji se iz siromaštva izdignuo do najvećeg showmana kojeg je svijet vidio Naziv originala: The Greatest Showman Uloge: Hugh Jackman, Zac Efron, Michelle Williams, Rebecca Ferguson, Zendaya, Keala Settle, Sam Humphrey Redatelj: Michael Gracey Trajanje: 105 minuta Datum premijere: 28. prosinac 2017. Da me pitate koji mi je filmski žanr najmanje drag kao iz topa bi vam ispalio – mjuzikl. I da, mjuzikl mi je daleko najmanje dragi žanr (ne mogu reći najviše mrzak), čak puno više od povijesnih drama. Je li stoga ironično da ova filmska godina počinje i završava s mjuziklom, i da su me oba dva itekako svidjela? Najveći Showman je mjuzikl inspiriran pričom o P.T. Barnumu, snalažljivom poduzetniku koji se uspio sam izvući iz siromaštva i ne samo da je postao majstor sasvim nove umjetnosti imidža i promocije nego i jedan od prvih američkih milijunaša koji je sam stvorio svoje bogatstvo, Barnum & Bailey Circus, koji je nažalost ove godine, nakon 146 godina, zauvijek zatvorio svoja vrata. S obzirom da su mjuzikli stvarno rijetkost, i ne sjećam se kada su zadnji put dva mjuzikla, pogotovo kvalitetna, mjuzikla osvanula u istoj godini pa je stoga nemoguće izbjeći usporedbe s La La Landom, šesterostrukim Oskarovcem koji je osvojio publiku početkom ove godine. A za razliku od La La Landa Najveći Showman je puno više mjuzikl u smislu te riječi, s puno više glazbenih brojeva pa na kraju ostaje dojam da se glazbenih i dramskih točaka omjer 50-50 (iako je ipak više dramskih). To bi možda na prvu mogla biti prepreka za sve one koji nisu fanovi mjuzikla, ali glazbene točke nisu opterećenje već njegova najveća snaga i uhvatio sam samog sebe kako vozeći se kući pjevušim pjesmice iz filma, a i dok pišem ovu recenziju slušam soundtrack filma koji je stvarno vrhunski. Ne bi to trebalo biti iznenađenje s obzirom da su pjesme u filmu djelo Benja Paseka i Justina Paula, dvojca koji je pisao glazbu i za La La Land. Ljudi jednostavno znaju svoj posao! Osim zarazno dobrih pjesama, koreografija glazbenih i plesnih točaka je savršena, a s obzirom da je fotografija filma, za koju je zaslužan Seamus McGarvey koji je radio i na visoko stiliziranim filmovima poput Računovođe, Noćnih životinja ili nove Godzille, fenomenalna ovaj film je doslovno pravi praznik za oči i uši. Savršeno odabranu glumačku ekipu predvodi Hugh Jackman čije je lice prilično ispeglano, a kojem mjuzikli nisu nepoznanica i koji je svoj kvalitetni bariton već pokazivao. Jackman odlično utjelovljuje čovjeka pogonjenog svojim snovima i čiji je duh neuništiv. Posebno impresivna je i kazališna glumica u svom filmskom debiju, Keala Settle, u ulozi bradate dame, Zac Efron zna i pjevati i plesati i iako možda kvalitetom glume nije baš na nivou ostatka ekipe impresivno je da može glumiti i u dramskim projektima te da uspijeva zadržati majicu na sebi. Rebecca Ferguson je jedina koja stvarno i ne pjeva, ali to niti malo ne smanjuje utisak koji ostavlja, prelijepa Michelle Williams ne dolazi do izražaja kao u Manchester by the Sea ali još uvijek itekako ostavlja do daha, dok Zendaya još jednom pokazuje da itekako ima talenta te da ima budućnost u filmskoj industriji. Ali Najveći Showman nije samo spektakl poput cirkuskog spektakla kojeg prikazuje, već je i lijepa priča o tome kako treba slijediti svoje snove, kako treba prihvaćati raznolikosti, kako treba biti ponosan na ono što jesi, ali i kako nas prvotni uspjeh može zavarati i promijeniti. Sve ove poruke koje ovaj film donosi se ne gura gledatelju pod nos nego se serviraju na jedan lijepi i ne nametljivi način. Jedina mana koju mogu pronaći jest što je put od točke A do točke B u stvari vrlo kratak, ali staj put kako bi izgledao duži ispunja glazbenim točkama. Ali, koliko god to bio slučaj, Najveći Showman u niti jednom trenutku nije dosadan – dapače. Redateljski debi Michaela Graceya je prekrasan film s odlično odabranom glumačkom ekipom, toplom pričom koja gledatelja na kraju ostavlja dobro raspoloženog, izuzetnom koreografijom i zaraznim pjesmicama. Ne dajte se pokolebati time što je riječ o mjuziklu već pođite pogledati Najvećeg Showmana – nećete požaliti.Hugh Jackman, Keala Settle, Michael Gracey, Michelle Williams, Mjuzikl, Rebecca Ferguson, Sam Humphrey, Zac Efron, Zendaya